Aegus (Alcimus) woodfordi

Aegus (Alcimus) woodfordi er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til nokså stor (22-40 millimeter), avlang, litt flat, svart hjortebille. Hannens mandibler er omtrent så lange som resten av hodet, rette, på innersiden med knudrete tenner. Pannen er bredt, U-formet innbuktet foran. Hodet er tett og fint punktert, litt utvidet og grovt punktert på sidene bak fasettøynene. Pronotum er rektangulært, med markert side- og bakrand, omtrent dobbelt så bredt som langt. Dekkvingene er noe rundede med fine punktsriper. Hunnen har ikke forstørrede kjever, hodet er mindre, pronotum er rundet, blankt og kraftig punktert.

Levevis 
Som de fleste andre hjortebiller lever larvene i morken, død ved.

Utbredelse 
Arten er utbredt på Salomonøyene.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Aegini
 Slekten Aegus MacLeay, 1819 – ca. 210 arter
 Underslekten Alcimus Fairmaire, 1849 (= Eubussea)
 Aegus (Alcimus) woodfordi Waterhouse, 1890

Eksterne lenker 
 Lucanidae du Monde - nettside om arten 
 Coleoptera-Atlas - Aegus woodfordi 
 
 Oversikt over artene
 Bildegalleri over en del arter

Hjortebiller
Biller formelt beskrevet i 1890
Salomonøyenes insekter
Dyr formelt beskrevet av Charles Owen Waterhouse